BDP û AKP Civîyan
Roja Çarşemê ji nûnerên Partîya Dad û Pêşvebirinê lijneyek hat amade kirin û bi nûnerên BDP re li parlamentoyê hatin ba hev.
Piştî hilbijartinan li Tirkîyê kêşeya sondxwarina Partîya Aşitî û Demokrasîyê (BDP) Partîya Gel ya Komarî (CHP)rûdabû. Serokê parlamentoya Tirkîyê Cemîl Çîçek, di 8 Tîrmehê da ket nav hewildanan û ji bo sondxwarinê, bi nûnerên herdû partîyan re hatin ba hev. Di encama van hevdîtinan de, bi CHP re protokolek hat mor kirin û parlamenterên Partîya Gel ya Komarî, di 11 mehê da çûn parlamentoyê û sond xwarin. Roja Çarşemê danê nîvro, ji bo kêşeya sondxwarinê bidawî bibe, ji nûnerên Partîya Dad û Pêşvebirinê lijneyek hat amade kirin û bi nûnerên BDP re li parlamentoyê hatin ba hev. Di heyeta BDP’ê da Selahattîn Demîrtaş, Gultan Kişanak, Hasîp Kaplan û Pervîn Buldan; di heyeta AKP’ê da jî Haluk Îpek, Nurettîn Canîklî û Ahmet Aydin cih girtin. Civîn bi serokatîya Serokparlamenê Tirkîyê Cemîl Çîçek ve hat li dar xistin û li ser navê hikumetê Cîgirê Serokwezîr Beşîr Atalay jî beşdar bû. Piştî civînê Selahattîn Demîrtaş di derbarê hevdîtinê got “Me dexwazên xwe anî ziman, ew dê van daxwazên me, di partî û gruba xwe de jî binirxînin. Emê ji bo bersivê, sibê careke din bi heyeta AKP re, bên ba hev û rewşê binirxînin. Ji lijneya AKP Nurettin Canikli jî da zanîn ku hevdîtin pozîtif bûye, lê di awayê metodê da negihîştine mutabaqatakî. Nurettîn Canîklî jî destnîşan kir ku herdû partî dê carekî din werin ba hev. Parlamenterê BDP yê Batmanê Bengî Yildiz jî di derbarê hevdîtina AKP û BDP de got di hevdîtinê da ji lijneya AKP hatîye xwestin ku protokolek were mor kirin da ku guhertina qanûnan qebûl bikin û rêya sîyaseta demokratîk vebikin.”